b'\n_START_ARTICLE_\nEestimaa talurahvaasjade komisjon\n_START_PARAGRAPH_\nEestimaa talurahvaasjade komisjon (saksa Estl\xc3\xa4ndische Kommission f\xc3\xbcr Bauernangelegenheiten; vene \xd0\xad\xd1\x81\xd1\x82\xd0\xbb\xd1\x8f\xd0\xbd\xd0\xb4\xd1\x81\xd0\xba\xd0\xb0\xd1\x8f \xd0\xba\xd0\xbe\xd0\xbc\xd0\xb8\xd1\x81\xd1\x81\xd0\xb8\xd1\x8f \xd0\xba\xd1\x80\xd0\xb5\xd1\x81\xd1\x82\xd1\x8c\xd1\x8f\xd0\xbd\xd1\x81\xd0\xba\xd0\xb8\xd1\x85 \xd0\xb4\xd0\xb5\xd0\xbb) oli 1856-1893 Eestimaa kubermangus tegutsenud talurahvak\xc3\xbcsimustega tegelev komisjon. Komisjoni \xc3\xbclesannete seas oli selgitada, t\xc3\xb5lgendada Eestimaa talurahvaseadusi, lahendada nende seaduste rakendamisel tekkivaid probleeme._NEWLINE_Komisjon moodustati 5. juulil 1856 ukaasi "M\xc3\xa4\xc3\xa4rus Eestimaa kubermangu talupoegade kohta" alusel._NEWLINE_Komisjon oli kaheksaliikmeline ja selle eesotsas oli Eestimaa kuberner._NEWLINE_Komisjon likvideeriti 17. aprillil 1893 ukaasi "Balti kubermangude talurahvaasjade komisjonide reeglite kinnitamine" alusel. Komisjoni j\xc3\xa4reltulija oli Eestimaa kubermangu talurahvaasjade komisjon.'